Ընդհանրապես կուսակցությունները պետության և հանրույթի կարևորագույն բաղադրիչներն են: Առանց դրանց գոյության պարզապես հնարավոր չէ որակյալ ու արդյունավետ քաղաքական-հասարակական միջավայր ձևավորել: Թերևս այս երեք տասնամյակների ընթացքում Հայաստանի ամենամեծ դժբախտություններից մեկը կուսակցական համակարգի չգոյությունն է: Բոլոր այն կառույցները, որոնք այսքան ժամանակ ներկայացել են որպես կուսակցություն, իրականում արհեստական գոյացություններ են եղել՝ մեկ անձի հեղինակության և ռեսուրսների շուրջ ձևավորված, առանց ներքին ժողովրդավարության: